Dora Lush

Dora Mary Lush (Hawthorn, Melbourne, 1910eko uztailaren 31a - Melbourne, 1943ko maiatzaren 20a) Australiako bakteriologo bat izan zen. Gaixotasunaren aurkako txerto bat garatzen saiatzen ari zela, tifusa zuen orratz batekin ustekabean atzamarra ziztatu ondoren hil zen.  

 Biografia 
Hawthornen jaio zen, Victorian, John Fullarton Lush enplegatu baten eta bere emazte Dora Emma Louisaren, Puttmann ezkongabean, alaba. Bi neba zituen, Bigarren Mundu Gerran AIF eta RAAFen agente izan zirenak. Fintona Girls' Schoolen eta Melbourneko Unibertsitatean hezi zen, B.Sc bat lortuz 1932an eta zientzietako masterra 1934an. Emakume kirolaria zen, Melbourneko Unibertsitateko emakumezkoen saskibaloi taldean hautatua.

 Ikerketak 
Ikerketa Medikoen Institutu Nazionalean lan egin zuen, Londresen, 1939ko hasieran, eta gero Australiara itzuli zen. Gripearen birusari buruz egindako lana goraipatu zuten 1940an. Frank Macfarlane Burnet-ekin lan egin zuen Melbourneko Walter and Eliza Hall Institute of Medical Research-en 1942an tifusaren aurkako txerto batean. Tsutsugamushi sukarra edo Sastraka tifusa osasunerako arrisku larria zen Ginea Berriko Kanpainan oihaneko gerran ari ziren soldadu australiarrentzat Bigarren Mundu Gerran.
 Heriotza 
1943ko apirilaren 27an, sagua inokulatzen ari zela sastrakako tifusa zuen orratz batekin ziztatu zuen hatza. Garai hartan ez zegoen tratamendu eraginkorrik sarritan zorigaiztoko gaixotasun horretarako. Lau aste geroago hil zen, 1943ko maiatzaren 20an. Hil aurretik, odol-laginak hartzeko eskatzen zuen, ondorengo azterketetarako. Zoritxarrez, ikertzaileek azkenean ez ziren txerto egokia garatzeko gai izan.

1943ko maiatzaren 22an erraustu zuten Springvale Crematoriumen.  

 Sariak eta aintzatespenak 

 Walter and Eliza Hall Instituten, lan egiten zuen laborategiaren kanpoaldean, oroitzapenezko plaka bat jarri zuten.
 National Health and Medical Research Councilek, ikerketa medikoa sustatzeko erakunde australiarrak, Lushen omenez izendatutako graduondoko bekak eskaintzen ditu.
 Chisholm-eko Canberra auzoko Lush Place-k bere omenez du izena.

 Erreferentziak 

 Kanpo estekak 

 Lush, Dora Mary (1910 - 1943) Encyclopedia of Australian Science
 The Untold Story of Dora Lush Nicky Phillipsen podcast biografikoa

Kategoria:Melbournetarrak
Kategoria:Tifusak hildakoak
Kategoria:Emakume zientzialariak
Kategoria:Emakume ikertzaileak